## Dopuna Plana prijama u državnu službu u tijela državne uprave i stručne službe i urede Vlade Republike Hrvatske za 2013. godinu

### NN 128/2013 (23.10.2013.), Dopuna Plana prijama u državnu službu u tijela državne uprave i stručne službe i urede Vlade Republike Hrvatske za 2013. godinu

MINISTARSTVO UPRAVE

2787

Na temelju članka 43. stavka 2. Zakona o državnim službenicima (»Narodne novine« broj 92/05, 107/07, 27/08, 49/11, 150/11, 34/12, 37/13 i 38/13), uz prethodnu suglasnost Ministarstva financija, klasa: 112-02/13-01/31, urbroj: 513-05-01-13-8 od 18. rujna 2013. godine i klasa: 112-01/13-01/31, urbroj: 513-05-01-13-9 od 2. listopada 2013. godine, ministar uprave donosi

DOPUNU PLANA PRIJAMA

U DRŽAVNU SLUŽBU U TIJELA DRŽAVNE UPRAVE I STRUČNE SLUŽBE I UREDE VLADE REPUBLIKE HRVATSKE ZA 2013. GODINU

I.

Donosi se Dopuna Plana prijama u državnu službu u tijela državne uprave i stručne službe i urede Vlade Republike Hrvatske za 2013. godinu.

II.

Na dan 1. rujna 2013. godine u tijelima državne uprave, za koje se planira zapošljavanje, bilo je 1.687 zaposlenih.

U tijelima državne uprave, za koje se planira zapošljavanje, u 2013. godini planira se zapošljavanje ukupno 103 službenika na neodređeno vrijeme, od čega 16 vježbenika i 87 službenika s radnim iskustvom.

Na dan 1. rujna 2013. godine u tijelima državne uprave, za koje se planira zapošljavanje, bilo je zaposleno ukupno 33 pripadnika nacionalnih manjina. U 2013. godini planira se zapošljavanje 4 pripadnika nacionalnih manjina.

Na dan 1. rujna 2013. godine u tijelima državne uprave, za koje se planira zapošljavanje, bilo je zaposleno 47 osoba s invaliditetom. U 2013. godini planira se zapošljavanje 3 osobe s invaliditetom.

Stvarno stanje popunjenosti radnih mjesta, planirani prijam u državnu službu, broj zaposlenih pripadnika nacionalnih manjina, planirano zapošljavanje pripadnika nacionalnih manjina, broj zaposlenih osoba s invaliditetom i planirano zapošljavanje osoba s invaliditetom utvrđuje se u Tablici 1., koja je sastavni dio ove Dopune Plana.

III.

Popunjavanje radnih mjesta provodit će se u skladu s pravilnikom o unutarnjem redu i u skladu s osiguranim financijskim sredstvima za plaće zaposlenih.

Tijela državne uprave i stručne službe i uredi Vlade Republike Hrvatske dužni su sredstva potrebna za nova zapošljavanja planirati u okviru limita rashoda za zaposlene, koje je Vlada Republike Hrvatske utvrdila Smjernicama ekonomske i fiskalne politike za razdoblje 2013.-2015., odnosno Smjernicama ekonomske i fiskalne politike za razdoblje 2014.-2016., ako se radi o prijmu novih službenika u 2014. godini.

IV.

Ova Dopuna Plana stupa na snagu danom donošenja, a objavit će se u »Narodnim novinama«, najmanje jednom dnevnom listu koji se prodaje na cijelom području Republike Hrvatske i web-stranici Ministarstva uprave.

Klasa: 112-01/13-01/29

Urbroj: 515-04-01-02/01-13-98

Zagreb, 10. listopada 2013.

Ministar

Arsen Bauk, v. r.

Tablica 1. DOPUNA PLANA PRIJAMA U DRŽAVNU SLUŽBU U TIJELA DRŽAVNE UPRAVE I STRUČNE SLUŽBE I UREDE VLADE REPUBLIKE HRVATSKE U 2013. GODINI

![](dodatni/429080.jpg)

128 23.10.2013 Dopuna Plana prijama u državnu službu u tijela državne uprave i stručne službe i urede Vlade Republike Hrvatske za 2013. godinu

Izmjene i dopune, NN 128/2013-2787